b'\n_START_ARTICLE_\nSava (mo\xc5\xa1ko ime)\n_START_SECTION_\nIzvor imena\n_START_PARAGRAPH_\nIme Sava je pri\xc5\xa1lo k nam s priseljenci iz Srbije, oziroma iz srbskega jezikovnega podro\xc4\x8dja. Ime Sava izhaja iz gr\xc5\xa1kega imena \xce\xa3\xce\xb1\xce\xb2\xce\xb2\xce\xb1\xcf\x82 (Sabbas). Tako se je imenoval svetnik in pu\xc5\xa1\xc4\x8davnik, ki je umrl leta 532 v samostanu sv. Save v Jeruzalemu. Gr\xc5\xa1ko ime razlagajo iz arabske besede saba v pomenu\xc2\xa0\xc2\xbbded, starec\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Sava: 71.\n_START_SECTION_\nOsebni praznik\n_START_PARAGRAPH_\nV koledarju je ime Sava zapisano 5. decembra (Sava, palestinski opat in pu\xc5\xa1\xc4\x8davnik, \xe2\x80\xa0 5. dec. 532) in 14. januarja (Sava Nemanji\xc4\x87, srbski \xc5\xa1kof, \xe2\x80\xa0 14. jan. 1235).'